**הנחיות התגוננות בעת ירי רקטות ורעידת אדמה**

**הנחיות התגוננות בעת ירי רקטות:**

**כאשר נמצאים במבנה בזמן אזעקה:**

**במבנה:**

1. **ממ"ד** (מרחב מוגן דירתי) / **ממ"ק** (מרחב מוגן קומתי) / **ממ"מ** (מרחב מוגן מוסדי)–  
   מרחבים אלו הכי נגישים אלינו, הם בנויים מקירות בטון עבים ולהם דלת וחלון מפלדה.
2. **מקלט**– במידה ואין לנו ממ"ד/ ממ"ק נבחר במקלט.  
   ישנם שני סוגי מקלטים: ציבורי או משותף.   
   המקלט הציבורי נמצא בשכונה ומשרת את כל דיירי אותה השכונה.   
   המקלט המשותף נמצא בתחתית הבניין ומשרת את כל דיירי אותו הבניין.  
   בניית המקלטים דומה לבניה של הממ"דים.
3. **חדר מדרגות פנימי**- במידה ואין באפשרותינו להיכנס לממ"ד/ מקלט.  
   חדר המדרגות הינו שלד הבניין. עליו להיות מוקף בכל דירות הבניין בכדי שיהיה פנימי.   
   כאשר בוחרים בחדר המדרגות נפעל ע"פ הקריטריונים הבאים:
4. במבנה בעל 2 קומות:  
   דיירי קומת הקרקע יעלו חצי קומה ודיירי הקומה העליונה ירדו חצי קומה וזאת כדי להימצא באמצע המבנה.
5. במבנה בעל 3 קומות:  
   דיירי קומת הקרקע יעלו קומה ודיירי הקומה העליונה ירדו קומה אחת וזאת כדי להימצא באמצע המבנה.
6. במבנה מעל 3 קומות:  
   דיירי הקומה העליונה ואחת מתחתיה ירדו שתי קומות ודיירי   
   קומת הקרקע יעלו קומה אחת למעלה.  
     
   כאשר רקטה פוגעת במבנה היא חודרת עד שתי תקרות לכן הקומות העליונות יירדו שתי קומות.   
   לא נשהה לעולם בקומת הקרקע כיוון שהרסיסים וההדף עפים לכל עבר ועשויים לחדור לקומה הראשונה בזמן שהרקטה פוגעת בקרקע.
7. **חדר פנימי מוגן בתוך הבית**– במידה ואין באפשרותנו לבחור באפשרויות האחרות נבחר בחדר פנימי בבית שעומד בקריטריונים הנ"ל:
8. חדר פנימי ככל שניתן, עם כמה שפחות קירות חיצוניים (עד שני קירות חיצוניים).
9. מינימום פתחים, חלונות ודלתות.
10. חדר אשר יכיל את כל דיירי הבית .
11. חדר ללא ריהוט מסוכן, לדוגמא – ללא מדפים, מראות וכו'.
12. חדר אשר יש בו אמצעי תקשורת.
13. **לעולם לא נבחר כחדר מוגן ב: מקלחת, מטבח או שירותים.** כיוון שחיפוי הקרמיקה, המראות והחפצים השבירים מהווים סכנה ועלולים לפגוע בנו בגלל ההדף.

**בחוץ:**

1. נחפש מבנה קרוב להיכנס אליו – תמיד עדיף להיות מתחת למכסה.
2. במידה ולא נכנסנו למבנה קרוב, עלינו לשכב על הבטן כדי להגן על האיברים הפנימיים ונשים ידיים על הראש בכדי להגן על הראש.

**ברכב:**

1. נעצור בצד הדרך את הרכב.
2. נצא מהרכב ונחפש מבנה קרוב להיכנס אליו.
3. במידה ולא נכנסנו למבנה קרוב, עלינו להתרחק ככל שניתן מהרכב ולשכב על הבטן עם ידיים על הראש.  
    נתרחק מהרכב מכיוון שהוא מכיל חומרים דליקים אשר עשויים להתפוצץ במגע עם רסיסי הרקטה.

**\*בכל מקום / מרחב מוגן שבו נהיה נשהה 10 דקות!**

כיוון שרקטות לרוב נשלחות לעברנו במטחים אחת אחרי השנייה. האזעקות מסוגלות לפעול רק לאחר 10 דק שעברו מהפעם שהופעלו.

**הנחיות התגוננות בעת רעידת אדמה:**

1. **בעת רעידת אדמה "שטח פתוח הכי בטוח".**
2. **החשוב ברעידת אדמה הוא לנהוג מיידית לפי ההנחיות הבאות:**

**במבנה:**

1. נכנס לממ"ד / ממ"ק ונשאיר דלת וחלון פתוחים כדי שלכוחות החילוץ יהיה נתיב חילוץ במידה והאדמה קורסת.
2. ללא ממ"ד נכנס לחדר המדרגות הפנימי ונמשיך לנוע לכיוון היציאה. כמו שצוין, חדר המדרגות הינו שלד הבניין ולכן הוא המקום החזק ביותר בבניין.
3. במידה ואין באפשרותנו לבחור בשאר האפשרויות, נצמד לפינה פנימית בחדר, נשתופף ונגן בידיים על הראש **או** שנכנס מתחת לרהיט כבד כמו שולחן מעץ מלא ונצמד לאחד מרגלי השולחן.

**בחוץ:**

1. יש להיזהר מחפצים שעלולים לסכן אותנו, כגון: מדחסי מזגנים, עמודי חשמל, עצים וכו'.

**ברכב:**

1. יש לעצור ולחכות בתוך הרכב.
2. יש להימנע מעצירה מתחת לגשר / על מחלף / בקרבת מבנים / מתחת למדרון מחשש לקריסתם. יש לנסות ולרדת מהם עם הרכב, רק במידה ולא ניתן, נרד רגלית.

**בחוף ים:**

1. נתרחק לפחות ק"מ אחד מהים מחשש לצונאמי.
2. במידה ולא ניתן להתרחק נעלה למקום גבוה המשתווה ל-4 קומות, כמו הר או גבעה.

**איסורים:**

**בעת רעידת אדמה אין להשתמש ב:  
1.מעלית** כיוון שעשויה להיתקע ולקרוס.

**2. מקלט** כיוון שלרוב נמצא בתחתית הבניין והבניין עשוי לקרוס

עליו.

1. **משקוף** בעבר הבנייה הייתה אחרת, קיום ברוב המקרים המשקוף לא מאפשר לנו הגנה מספקת.

**לאחר הרעידה:**

1. **לאחר רעידת אדמה לא נכנס לעולם למבנים ללא אישור של מהנדס**.
2. **לאחר רעידת האדמה אין להדליק אש או להפעיל מתג חשמלי מכל סוג, מחשש לפיצוץ עקב דליפות גז**.
3. **נאזין ככל שניתן לאמצעי התקשורת ולגורמים המוסמכים בכדי לקבל הנחיות כיצד לפעול**.